સારાંશ માટે દસ્તાવેજ: સમાચાર એજન્સી પીટીઆઈ મુજબ સુરત પોલીસે આ બાબતે તપાસના નિર્દેશ આપ્યા છે.

કુમાર કાનાણીના પુત્ર પ્રકાશ કાનાણીના મિત્રો સુરતના વરાછા વિસ્તારના મિની બજારમાં ગત બુધવારે રાત્રે માસ્ક પહેર્યા વગર ગાડી લઈને નીકળ્યા હતા, જેમને સુનિતા યાદવે રોક્યા હતા. 

કથિત રૂપે ત્યાર પછી તેમણે પ્રકાશ કાનાણીને ઘટનાસ્થળ પર બોલાવ્યા હતા. પ્રકાશ કાનાણીએ કથિત રૂપે સુનિતા યાદવને 365 દિવસ સુધી ઊભા રાખવાની ધમકી આપી હતી જે બાદ સુનિતા યાદવે પણ ખૂબ જ આકરા શબ્દોમાં પ્રકાશ કાનાણી અને તેમના મિત્રો સાથે વાત કરી. 

આ ઘટનાની ઑડિયો અને વીડિયો ક્લિપ વાઇરલ થઈ હતી જેમાં સુનિતા યાદવે કહ્યું હતું કે 'તેઓ તેમનાં ગુલામ નથી.' 

બોલાચાલી થતાં મામલો પોલીસ સ્ટેશન સુધી ગયો અને પછી સુનિતા યાદવે રાજીનામું આપ્યું હતું. 

જોકે સમાચાર એજન્સી પીટીઆઈ મુજબ તેમની પોલીસ હેડ ક્વાર્ટરમાં ટ્રાન્સફર કરી દેવામાં આવી હતી. 

રવિવારે પ્રકાશ કાનાણી અને તેમના બે મિત્રોની ધરપકડ કરવામાં આવી હતી અને પછી તેમને જામીન પર છોડી દેવામાં આવ્યા હતા. 

જોકે મીડિયા રિપોર્ટ પ્રમાણે સુનિતા યાદવ સામે તપાસ હજી બાકી છે ત્યારે તેઓ રજા પર ઊતરી ગયાં છે.

'અમદાવાદ મિરર'ના અહેવાલ મુજબ સુનિતા યાદવ સિક લીવ પર જતાં રહ્યાં છે. કુમાર કાનાણીને ટાંકતા આ અહેવાલમાં લખવામાં આવ્યું છે કે સુનિતા યાદવે અપશબ્દોનો ઉપયોગ કર્યો હતો જ્યારે તેમનો પુત્ર હાથ જોડીને વાત કરી રહ્યો હતો.

કુમાર કાનાણીએ 'અમદાવાદ મિરર'ને કહ્યું કે સુનિતા યાદવ સાથે તે રાત્રે ફોન પર વાત થઈ ત્યારે તેમણે કહ્યું કે 'કાયદાકીય પગલાં લે પણ અપશબ્દો ના વાપરે.' 

જોકે રવિવારે આ ઑડિયો ક્લિપ સોશિયલ મીડિયામાં ફરતી થઈ હતી અને ત્યારથી લોકો સોશિયલ મીડિયા પર સુનિતા યાદવનું સમર્થન કરી રહ્યા છે. 

આ ઑડિયો ક્લિપમાં સુનિતા યાદવ કથિત રૂપે અપશબ્દોનો ઉપયોગ કર્યો હતો અને પ્રકાશ કાનાણીની ગાડી પરથી એમએલએનું પાટિયું હઠાવવાનું પણ કહ્યું હતું. 

તેઓ એવું પણ કહેતા સાંભળી શકાય છે કે તેઓ પોલીસકર્મીની ફરજ બજાવતી વખતે નરેન્દ્ર મોદીને પણ રોકી શકે છે. 

સોશિયલ મીડિયા પર #SunitaYadav  #ISupportSunitaYadav જેવા હૅશટૈગ ટ્રેન્ડ કરી રહ્યા છે. 

લોકો કુમાર કાનાણીના રાજીનામાની માગ કરી રહ્યા છે તો વિજય રૂપાણીની સરકારને આ બાબતે પગલાં લેવાની વિનંતી પણ કરી રહ્યા છે. 

સોશિયલ મીડિયામાં સુનિતાની હિંમત અને ફરજ પ્રત્યે જવાબદારીનાં વખાણ થઈ રહ્યાં છે અને લોકો તેમને 'લેડી સિંઘમ'નું નામ પણ આપી રહ્યા છે. ...\nદસ્તાવેજની સમાન ભાષામાં સારાંશ:
સુરતના મહિલા પોલીસ કૉન્સ્ટેબલ સુનિતા યાદવ અને ગુજરાતના રાજ્યકક્ષાના મંત્રી કુમાર કાનાણીના પુત્ર વચ્ચે બોલાચાલીને કારણે મોટો વિવાદ ઊભો થયો છે.